open-index/open-wikipedia-markdown huggingface dataset:
Դիադին

**Դիադին**, քաղաք Արևմտյան Հայաստանում, Էրզրումի վիլայեթի Դիադինի գավառակում։ Հանդիսանում էր գավառակի կենտրոնը։ Գտնվում է Արածանի գետի վերին հոսանքի աջ ափին, Ծաղկանց լեռների արևելյան փեշերին, Բայազետից 38 կմ արևմուտք, Էրզրում-Բայազետ ճանապարհի վրա` տեղական մի քանի ճանապարհների ելման վայրում։

## Անվան ստուգաբանություն
Ըստ Ղևոնդ Ալիշանի բնակավայրը հանդիսանում է հին **Տատյանս** կամ **Տատեոնս** ավանը։ 371 թվականի Ձիրավի ճակատամարտից հետո զոհված հույն զինվորներին թաղել են այստեղ։ Ս. Հովհաննես (Ուչքիլիսե) վանքի միաբանները բնակավայրի անվանումը սկսել են հիշատակել Դիերի տուն` **Դիատուն** ձևով, որն էլ աղավաղվել դարձել է Դիադին։

## Աշխարահագրություն
Քաղաքից 5-6 կմ հեռու Արածանիի վրա գտնվում էր հռչակավոր բնական կամուրջը, որն առաջացել էր կրաքարային և ծծմբային բաղադրությամբ ջրերի երկարատև գործունեությունից` կրի և ծծմբի միացությունից։ Կամուրջն ուներ ավելի քան 21 մետր բարձրություն և 21 մետր լայնություն։ Կամրջի չորս կողմից բխում էին բազմաթիվ տաք ու գոլ կրային և ծծմբային հանքային ջրեր։

Կամրջից մի փոքր հեռու` Արածանիի աջ ափին գտնվում էր Գերմավը` Դիադինի հանքային ջրերի մեծ ակը։ Ջրի ջերմաստիաճանը այն աստիճան բարձր էր, որ նրանում կարելի էր նույնիսկ ոչխարի միս եփել։

## Պատմություն
Ըստ ոմանց բնակավայրը նույն Ծաղկոտն գավառի **Շահապիվան** որսարան էր, կամ էլ նույն գավառի կենտրոն հանդիսացող **Զարեհավան** ավանը։

1828-1829 թվականների ռուս թուրքական պատերազմից հետո հայ բնակչութայն մեծ մասը գաղթեց Արևելյան Հայաստան և հաստատվեցին ներկայիս Արագածոտնի (Ապարանի շրջանի) Լուսագյուղ գյուղ և Վարդենիս Քաղաքում։

## Բնակչություն
Մինչև XIX դարի 20-ական թվականները Դիադինի բնակչության մեծամասնությունը հայեր էին։

XIX դարի սկզբներին ուներ 500 հայ և քուրդ բնակիչ, նույն դարի 80-ականներին ուներ 80 տուն, XX դարի սկզբին` 100, 1909 թվականին՝ 300 տուն, իսկ 1915 թվականի Մեծ եղեռնից առաջ 400 տուն բնակիչ։

## Տնտեսություն
Հայ բնակչության հիմնական զբաղմունքը գյուղատնտեսություն, արհեստներն ու առևտուրն էր։ Ապրանքները հիմնականում մանրածախ վիճակով սպառվում էին ներքին շուկայում, իսկ արտաքին շուկայում, որն անցնում էր Բայազետ Էրզրում ճանապարհով, Դիադինը քիչ մասնակցություն ուներ։

1909 թվականի դրությամբ Դիադինն ուներ փոքր շուկա` 40-50 կրպակով ու արհեստանոցներով։ Կրպակների տերերը մեծ մասամբ հայեր էին։

## Առողջարան
Հանքային ջրերի բխման վայրը դիադինցիների համար յուրովի հանգստավայր էր։ Հոդացավերով տառապող տեղացի և եկվոր հիվանդները այդտեղ լոգանք էին ընդունում։

## Պատմամշակութային կառույցներ
Դիադինը Արածանիի ժայռոտ ափի վրա ունեցել է բերդ, որը կանգուն է եղել մինչև 1843 թվականը, իսկ ապա վերածվել է ավերակների կույտի։

Քաղաքն ուներ **Ս. Աստվածածին** անունով եռախորան և փայտածածկ հայակական եկեղեցի, որը կանգուն էր մինչև XX դարի սկզբներին։ Դիադինի մոտակայում կար **Դիադին** անունով ավերակ վանք և այլ հնություններ։

## Հասարակական կառույցներ
Քաղաքն ուներ վարչական շենքեր և հեռագրատուն։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի քաղաքներ
Կատեգորիա:Թուրքիայի քաղաքներ
Կատեգորիա:Թուրքիայի քրդաբնակ բնակավայրեր
Կատեգորիա:Այրարատի բնակավայրեր
Ավստրալիայի բաց առաջնության տղամարդկանց մենախաղ 2016

225px|մինի|աջից|Տղամարդկանց մենախաղի մրցաշարի հաղթող Նովակ Ջոկովիչ
225px|մինի|աջից|Տղամարդկանց մենախաղի մրցաշարի եզրափակիչի մասնակից Էնդի Մարրեյը
**Ավստրալիայի բաց առաջնության տղամարդկանց մենախաղ 2016**, թենիսի տղամարդկանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունվարի 18-ից մինչև հունվարի 31-ը, Մելբուրնի «Melbourne Park» («Մելբուրն պարկ») համալիրում, Ավստրալիա։

Նովակ Ջոկովիչը մրցաշարի գործող չեմպիոնն էր և հաջողությամբ պաշտպանել է տիտղոսը, եզրափակիչում հաղթանակ տանելով Էնդի Մարրեյի նկատմամբ՝ 6-1, 7-5, 7-6(7-3), նախորդ տարվա մրցաշարի եզրափակիչի ռևանշ-հանդիպումում։ Ջոկովիչը հավասարվել է Ռոյ Էմերսոնի ցուցանիշին՝ վեցերորդ հաղթանակը տանելով Ավստրալիայի բաց առաջնության տղամարդկանց մենախաղի մրցաշարում։

Ավստրալիացի թենիսիստ Լեյթոն Հյուիթը՝ 2005 թվականի մրցաշարի եզրափակիչի մասնակից, Մեծ Սաղավարտի երկու մրցաշարերի հաղթող և աշխարհի նախկին թիվ 1 ռակետ, պրոֆեսիոնալ կարիերայում իր վերջին հանդիպումներն է անց կացրել մենախաղի և զուգախաղի մրցաշարերում։ Մենախաղի մրցաշարում նա երկրորդ շրջանում պարտվել է Դավիդ Ֆերերին։ Զուգախաղի մրցաշարում նա պարտություն է կրել երրորդ շրջանում։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Պաշտոնական կայք 
* Տղամարդկանց մենախաղի արդյունքներ 
* Մրցաշարի պրոֆիլը ATP կայքում
* Ավստրալիայի բաց առաջնության տղամարդկանց մենախաղի մրցաշարի հաղթողներն ու եզրափակիչի մասնակիցները 

Կատեգորիա:Ավստրալիայի թենիսի բաց առաջնություն
Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
A-40 (Թռչող տանկ)

**A-40** («Թռչող տանկ», «Տանկի թևեր»), թռչող սարք, որը T-60 տանկի հիման վրա ստեղծել է Օլեգ Անտոնովը։ Ի սկզբանե տանկն առաջարկվել է որպես պաշտպանություն պարտիզանների համար։ Ճախրասավառնակի շուրջ աշխատանքը տևել է 1941 թվականի դեկտեմբերից մինչև 1943 թվականի փետրվարը։ Պատրաստվել է 1942 թվականի ապրիլին Տյումեն քաղաքում, եզակի օրինակով։ Թռիչքային փորձարկումներն անց է կացել 1942 թվականի օգոստոսի 7-ից սեպտեմբերի 2-ը Մոսկվայում։ Այդ փորձարկումներն անցկացրել է հայտնի օդաչու-սավառնակավար Սերգեյ Անոխինը։

## Թռիչքային-տեխնիկական հատկություններ
### Տեխնիկական առանձնահատկություններ
* Անձնակազմը՝ 2
* Ուղևորների տարողություն՝ ոչ
* Ճախասկավառակի երկարություն՝ 12,0 մ
* Թևի չափ՝ 18,0 մ
* Բարձրություն՝ *տվյալներ չկան*
* Թևերի տուփերի մակերես՝ 86 մ2
* Թևերի վրա տեսակարար կշիռ՝ 90 կգ/մ2
* Ամբողջական զանգված՝ 7800 կգ
* Ճախասկավառակի զանգված՝ 2000 կգ
* Շարժիչներ՝ ԳԱԶ-202 (70 ձիաուժ) գետնի վրա շարժվելու համար, օդում քարշակվում է ՏԲ-3 ինքնաթիռի օգնությամբ,
* Հզորություն՝ *տվյալներ չկան։*

### Թռիչքային բնութագրեր
«ԹՏ»-ի առաջին թռիչքն իրականացվել է 1942 թվականի սեպտեմբերի 2-ին։ ՏԲ-3 ինքնաթիռ-քարշակը չորս հզորացված АМ-34РН շարժիչներով ղեկավարել է Պավել Երեմեևը, որը նախկինում պիլոտաժային ճախրասկավառակների կոնստրուկտորն էր։

Ճախրասկավառակը ղեկավարում էր փորձարկիչ օդաչու Սերգեյ Ախոնինն էր։ Մեծ զանգվածի և փոքր շրջահոսության պատճառով ինքնաթիռը քարշակվել է 130 կմ/ժ ուժով։ Չնայած դրան, օդագնացքի բարձրացման ուժը անբավարար է եղել։ Օդանավը հազիվ է բարձրացել 40 մ բարձրության։

## Տես նաև
* Անօդաչու թռչող սարք
* Կռունկ (ԱԹՍ)

## Ծանոթագրություններ

;Մատենագիտություն

* 
* 
* 

Կատեգորիա:Թռչող ապարատներ
Կատեգորիա:Տանկեր
Կատեգորիա:Տանկերի պատմություն
Կաստելյարի ամրոց (Օլիվա)

**Կաստելյարի ամրոց (Օլիվա)** (), գտնվում է Իսպանիայի Վալենսիայի տարածաշրջանի  Օլիվիա բնակավայրի մոտ։ 2002 թվականի նոյեմբերի 6-ին ամրոցն ընդգրկվել է Իսպանիայի մշակութային ժառանգությունների ցանկում **R-I-51-0010928** գրանցման համարի ներքո։

## Նկարագրություն
Ամրոցի ավերակները գտնվում է Սիեռա դե Մուստալլա () դրախտային վայրում։ Խոսվում է այն մասին, որ ամրոցը պատկանել է արաբական դարաշրջանին, մոտավորապես 12-րդ դարի ընթացքում։ Սակայն գիտնականներ Պ. Գուիչարդը () և Ա. Բազանան () ամրոցի շինարարությունը թվագրում են տաիֆալի () (տաիֆալ՝ հին գերմանական ցեղ, որի գոյությունը թվագրվում է 4-րդ դարում https://ru.wikipedia.org/wiki/%D0%A2%D0%B0%D0%B8%D1%84%D0%B0%D0%BB%D1%8B) ժամանակաշրջանում։

Ամրոցը իրենից ներկայացնում է ավելի ժամանակակից մուսուլմանական կառույց, որը պայմանավորված է նրա աշտարակներով և պատնեշների ձևով։ Ամրոցի պահպանման տարածքը զբաղեցնում է մոտավոր 2012 մ2 մակերեսով տարածք, որի մուտքը գտնվաում է հարավային կողմում։ Տարբերվում են պարսպի այն հատվածները, որտեղ կան 4 հատ քառանկյուն բաստիոններ, որոնցից ամենամեծերը գտնվում են հարավային հատվածում և ապահովում էին մուտքի անվտանգությունը։ Փոքր բաստիոնները գտնվում են ամրոցի արևելյան և արևմտյան պարսպի պատերի վրա։ Պարսպների ներքին մասում են գտնվում հիմնական աշտարակները։ Պարսպի արտաքին հատվածում պահպանվել են դեկորատիվ նախշաքանդակներ և արաբական արձանագրություններ։

## Ծանոթագրություններ

*http://www.cult.gva.es/dgpa/bics/detalles_bics.asp?IdInmueble=141
*http://web.archive.org/web/20131004233202/
*http://www.comunitatvalenciana.com/monumento/sin-zona-sin-muni-castillo-del-castellar-0 
*http://oliva.es/es/cgi-bin/article.asp?sid=0704030000&aid=185 

Կատեգորիա:Անդալուսիայի ամրոցներ
Մահվան կերպար

[thumb|200 px|right|Եվրոպական մշակույթում մահը հաճախ պատկերվում է սև թիկնոցով, գլխանոցով [կմախքի տեսքով]]
thumb|200 px|right|Մահվան հրեշտակ<br>''Էվելին դե Մորգան
**Մահվան կերպար**, մահվան անձնավորումը՝ որևէ ֆիզիկական էության տեսքով։

Մահը որպես մտացածին կերպար հանդիպում է բոլոր համաշխարհային մշակույթների առասպելներում և լեգենդներում սկսած անհիշելի ժամանակներից։ Քանի որ ի սկզբանե մարդը չէր կարողանում բացատրել մարդու մահվան պատճառը, նա պատկերացնում էր այն որպես իրականում գոյություն ունեցող էակ։ Եվրոպական, և մասամբ, սլավոնական կուլտուրայում մահը հաճախ պատկերվում է գերանդիով կմախքի տեսքով՝ որը կրում է սև թիկնոց և գլխանոց  (՝ *«Մռայլ հնձվոր»*)։
[thumb|200 px|right|Հեղափոխության խրտվիլակ<br>''[Բորիս Կուստոդիև, 1906]]

## Մահը կրոնում
Շատ քաղաքաքակրթություններում մահվան ֆունկցիան կատարում էին տարբեր աստվածություններ։ Որպես կանոն յուրաքանչյուր կրոնում գոյություն ուներ աստված, որը ուղեկցում էր հոգիներին մահվան արքայություն և ստորերկրյա աշխարհի աստված։
* Անուբիս (Հին Եգիպտոս)
* Թանատոս (Հին Հունաստան)
* Պլուտոն (Հին Հռոմ)
* Հել (Սկանդինավյան դիցաբանություն)
* Գրող (ոգի) (Հայկական դիցաբանություն)

### Քրիստոնեություն
Աստվածաշնչում մահն իրենից ներկայացնում է հրեշտակ՝ ուղարկված Աստծո կողմից։

Կատեգորիա:Դիցաբանական էակներ
Քմերներ

մինի|Ազգային պար քմերուհու կատարմամբ
**Քմերներ** կամ կամբոջիացիներ, ազգ, Կամբոջայի հիմնական բնակչությունը։ Ընդհանուր թվաքանակը 16 միլիոն (2008 թ.), որոնցից 14,2 միլիոնը բնակվում է Կամբոջայում, 1,4 միլիոն մարդ` Թաիլանդում, և 895 հազարից մինչև 1,3 միլիոն մարդ` Վիետնամի հարավում, որոնց վիետնամցիներն անվանում են քմեր-կրոմ, այսինքն «ներքին քմերներ» (ի նկատի ունեն Մեկոնգ գետի ցածրադիր վայրերը)։

## Լեզուն
Քմերները խոսում են Ավստրոասիական լեզվաընտանիքի մոն-քմերական ճյուղին պատկանող քմերերեն (կամբոջիական) լեզվով։ Օգտագործում են քմերական գիրը։

## Կրոնը
Քմերների մեծամասնությունը դավանում է բուդդայականություն, հատկապես դրա թերավադա հարավային ճյուղը։ Կամբոջայի հոգևորական ընտանիքներում կրոնական աստիճանակարգը փոխանցվում է տղամարդուց նրա քրոջ որդուն` մայրական կողմից, քանի որ քմերական հոգևորականները պահպանում են չամուսնանալու ավանդույթը։

## Պատմական ակնարկ
Մարդաբանորեն քմերները հարավային մոնղոլոիդներ են, սակայն կրում են նաև վեդդաավստրալոիդների որոշ գծեր, որը ընդգծված է հատկապես լեռնային քմերների մոտ։

Քմերները ձևավորվել են մեր թվարկության սկզբին, քմերական բազմաթիվ ցեղերի համախմբման արդյունքում։ Առավել հավանական է` հարավային Հնդկաչինի բնիկների և հարևան ինդոնեզիական ցեղերի միախառնումից, ինչպես նաև առավել զարգացած մշակույթ ունեցող հարևան երկրների, հատկապես Հնդկաստանի ազդեցության շրջանակներում։

Հնդկաստանի և քմերների քաղաքակրթությունները սերտորեն կապված էին միմյանց հետ, սակայն ոչ միշտ էր դա բարեկամական բնույթ կրում, որը համապատասխանաբար ազդեցություն է թողել այդ երկու քաղաքակրթությունների մշակույթի վրա։ Սակայն այդ գործընթացին ներգրավված չեն եղել լեռնային քմերները, որոնք բնակվում էին Չինաստանի հարավարևմտյան, Վիետնամի արևմտյան, Լաոսի, Մյանմայի, Թաիլանդի հյուսիսարևելյան և Կամբոջայի հյուսիսարևելյան դժվարամատչելի շրջաններում։

Քմերներն իրենց հզորության գագաթնակետին հասել են 802-1431 թվականներին, երբ ստեղծվել էր Քմերական կայսրությունը (Կամբուջադեշա կամ Անգկորյան թագավորություն)։ Քմերներն անկախություն են ձեռք բերել 1953 թվականին։ 1970-1975 թվականներին ստեղծվել էր Քմերական Հանրապետությունը, իսկ 1976-1979 թվականներին` իշխանության եկած Կարմիր քմերների (Դեմոկրատական Կամպուչիա) վարած քաղաքականության արդյունքում տուժեց ոչ միայն քմերների, այլ նաև այդ տարածքներում բնակվող մյուս ազգերի մշակույթը։

## Հիմնական զբաղմունքը
Զբաղվում են հիմնականում հողագործությամբ (հատկապես բրինձ, եգիպտացորեն), ինչպես նաև խոշոր եղջերավոր անասունների բուծմամբ և ձկնորսությամբ։

## Ծանոթագրություններ

Կատեգորիա:Էթնիկ խմբեր
Կառիկոլայի ամրոց

**Կառիկոլայի ամրոց** () կամ **Կաստելիետե դե Կառիկոլա** (), գտնվում է Իսպանիայի Վալենսիայի տարածաշրջանի Ալբայդե հովտում () Էլ Պալոմար () բնակավայրի մոտ։ Կառուցվել է Սիեռա դե Բենիցադել ()  վայրում, ժայռի վրա Օմբրիա դել Բենիցադել () բնական արգելանոցի փաղ կողմի հեղեղատի մոտ։ 2000 թվականի հոկտեմբերի 6-ին ամրոցն ընդգրկվել է Իսպանիայի մշակութային ժառանգությունների ցանկում` **R-I-51-0010549** գրանցման համարի ներքո։

## Նկարագրություն
Ամրոցը ձևավորվել է աշտարակից և ներքին բակից, որտեղ գտնվել է ռազմական տեխնիկան։ Զբաղեցրել է 195 մ2 մակերեսով տարածք։ Աշտարակը ունեցել է ուղղանկյուն հատակագիծ, որի մեծ կողմը ունեցել է 6մ, իսկ փոքր կողմ 3մ երկարություն։ Բարձրությունը 7մ։ Աշտարակի վերնամասում դեռ պահպանվում են ատամնաշարի որոշ հատվածներ։

## Պատկերասրահ

Vista Castell de Carricola 02.jpg
Vista Castell de Carricola 01.jpg
Castillo de Carrícola.JPG


## Ծանոթագրություններ

*http://www.elpalomar.es/node/256
*http://www.cult.gva.es/dgpa/bics/detalles_bics.asp?IdInmueble=59
*http://www.mapaculturaldevalencia.es/fichaarea.html?cnt_id=16454

Կատեգորիա:Անդալուսիայի ամրոցներ
Ցաո Յան

**Ցաո Յան** ( ), չինացի ֆուտբոլիստ, «Տյանցզին Տենդ» ֆուտբոլային ակումբի և ազգային հավաքականի պաշտպան։

## Ակումբային կարիերա
2000 թվականի սեպտեմբերի 17-ին Յանը նշել է իր նորամուտը «Տյանցզին Տենդ» ֆուտբոլային ակումբում, խաղալով «Յուննան Հուտա» ակումբի դեմ։ Հաջորդ մրցաշրջանում մասնակցել է 10 ֆուտբոլային հանդիպման։ 2002 թվականի մրցաշրջանի վերջում կարողացել է հաստատել իր տեղը հիմնական կազմում։ Որոշ ժամանակ անց եղել է թիմի ավագ, Վան Սյաոյից հետո։ 2008 թվականին, Չինաստանի ազգային առաջնությունում, Ցաոն օգնեց իր թիմին գրավելով 4-րդ տեղը։

## Կարիերան ազգային հավաքականում
2002 թվականի դեկտեմբերի 7ին տեղի է ունեցել Ցաոյի նորամուտը դեպի ազգային հավաքական։ Դեբյուտային խաղը եղել է Սիրիայի դեմ ընկերական խաղը։ Հիմնական կազմ է ընդգրկվել խաղալու Ասիայի առաջնությանը, որտեղ Չինաստանը իր պատմության մեջ առաջին անգամ հաղթեց և տարավ Չինաստան ոսկե մեդալը։ Մասնակցություն է ունեցել 2007 թվականի Ասիայի առաջնությանը։

## Ծանոթագրություններ

## Արտաքին հղումներ
*Ֆուտբոլիստի պրոֆիլը Sina.com կայքում

Կատեգորիա:Չինաստանի հավաքականի ֆուտբոլիստներ
Կատեգորիա:Չինացի ֆուտբոլիստներ
Իտալիայի Սենատ

**Իտալիայի Սենատ** (), Իտալիայի երկպալատ կառավարության պալատներից մեկը (մյուսը՝ Պատգամավորների պալատ)։ Ներկայիս ձևով հիմնադրվել է 1948 թվականի մայիսի 8-ին, սակայն նախկինում գոյություն է ունեցել Իտալիայի թագավորության օրոք որպես «Senato del Regno» (Թագավորության Սենատ)՝ որպես 1848 թվականի մայիսի 8-ին հիմնադրված Sardinia-Piedmont-ի Senato Subalpino (Ենթալպյան Սենատ) շարունակություն։ Ունի երկու տիպի անդամներ՝ սենատորներ կամ պատվավոր սենատորներ (): Սենատի նստավայրն է Հռոմի Մադամա պալատը։

## Կազմ
Իտալիայի Սենատը բաղկացած է 315 ընտրված սենատորներից և 6 ցմահ սենատորներից։ Ընտրված սենատորները պետք է լինեն ավելի քան 40 տարեկան, որոնց ընտրում է Իտալիայի 25 տարին լրացած քաղաքացիներից կազմված ընտրազանգվածը, իսկ 6 ցմահ սենատորները, ովքեր ներկայացնում են Իտալիայից դուրս ապրող իտալացիների շահերը, ընտրվում են տարածաշրջանային հիմունքներով։ Ցմահ սենատորի պաշտոնի համար կարող են հավակնել Իտալիայի նախկին նախագահները, ինչպես նաև սոցիալական, գիտական, գեղարվեստական կամ գրական բնագավառներում ակնառու ծառայություն մատուցած, նախագահի կողմից նշանակված հինգ քաղաքացիներ։

6 ցմահ սենատորներն են՝
* Ըստ օրենքի որպես երկրի նախկին նախագահ։Ջորջո Նապոլիտանո
* Ըստ օրենքի որպես երկրի նախկին նախագահ։Կառլո Ադզելո Չամպի (անկախ քաղաքական գործիչ, Խառը խմբի անդամ)
* 1 տնտեսագետ (2011-2013 թվականներին եղել է Իտալիայի վարչապետ):Մարիո Մոնտի (Քաղաքացիական ընտրություն)
* 1 Պրիցկերի ճարտարապետական մրցանակի դափնեկիր։Ռենցո Պիանո (անկախ քաղաքական գործիչ, Խառը խմբի անդամ)
* 1 Նոբելյան մրցանակի դափնեկիր ֆիզիկոս, գյուտարար։Կարլո Ռուբիա (անկախ քաղաքական գործիչ, SVP-UV-PATT-UPT-PSI-MAIE անդամ)
* 1 ակադեմիկոս (Իտալիայի պատմության մեջ երրորդ կին ցմահ սենատորը):Ելենա Կատտանեո (անկախ քաղաքական գործիչ, SVP-UV-PATT-UPT-PSI-MAIE անդամ)

Իտալիայի Սենատը տարբերվում է Եվրոպայի վերին պալատներից, քանի որ ունի նույն ուժն ու իրավասությունը, ինչ իր ստորին գործընկերը։   Երկու պալատներն էլ կարող են առաջ քաշել օրենքի նախագիծ և նույն ձևով էլ պետք է ընդունվի երկու պալատների կողմից։ Բացի այդ պաշտոնավարման համար Կառավարությանն անհրաժեշտ է ստանալ երկու պալատների համաձայնությունը։

Սենատում պաշտոնավարման ժամկետը հինգ տարի է։ Մինչև 1963 թվականի փետրվարի 9-ի սահմանադրական փոփոխությունը Սենատը ընտրվում էր վեց տարի պաշտոնավարման ժամկետով։ Ժամկետից շուտ Սենատը կարող է լուծարվել Հանրապետության Նախագահի կողմից (օրինակ, երբ կառավարությունը չի կարողացել ձեռք բերել ձայների մեծամասնությունը)։

## Ծանոթագրություններ

## Արտաքին հղումներ
*

Կատեգորիա:Խորհրդարաններ ըստ երկրի
Եղիսաբեթ Ախաշյան

**Եղիսաբեթ Խաչատուրի Ախաշյան** (), հայ դերասանուհի։

## Գործունեություն
Եղիսաբեթ Ախաշյանը ծնվել է Ստավրոպոլում։

1885 թվականից խաղացել է Նոր Նախիջևանի թատրոնում, 1889-1891 թվականներին Մոսկվայում, 1889-1891 թվականներին Մոսկվայում աշակերտել է Ա. Յուժին-Սումբատովին, հետևել Փոքր թատրոնի ներկայացումներին։ 1892-1898 թվականներին խաղացել է Թիֆլիսում, Անդրկովկասում և Հյուսիսային Կովկասում (Հովհաննես Աբելյանի խմբերում), 1908 թվականին՝ Բաքվում։

Ախաշյանին բնորոշ են եղել կերպարի ներքին ապրումները դրսևորելու մեծ տաղանդը, մշակված առոգանությունը, հարուստ տեխնիկան։

## Դերեր
* Անանի՝ Գ. Սունդուկյանի «Էլի  մեկ  զոհ»
* Կրուչինինա՝ Ա. Օստրովսկու «Անմեղ մեղավորներ»
* Լեդի Միլֆորդ՝ Ֆ. Շիլլերի «Սեր  և  խարդավանք»
* Մադլեն՝ Ռ. Դոնչետտիի «Զավակ»

## Ծանոթագրություններ

Կատեգորիա:Հայ դերասանուհիներ
Շիվի լեզ Էտուվել

**Շիվի լեզ Էտուվել** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան 2 կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02191:

## Բնակչություն
2010 թվականի տվյալներով՝ համայնքի բնակչությունը կազմում է 503 մարդ։

## Տնտեսություն
2010 թվականին համայնքի 363 աշխատունակ (15-64 տարեկան) բնակիչներից 257-ը տնտեսապես ակտիվ էին, 106-ը՝ ոչ ակտիվ (ակտիվության ցուցանիշը կազմել է 70,8%, 1999 թվականին եղել է 68,4%)։ 257 տնտեսապես ակտիվ բնակիչներից աշխատում էին 234-ը (124 տղամարդ և 110 կին), գործազուրկ էին 23 մարդ (10 տղամարդ և 13 կին)։ 106 տնտեսապես ոչ ակտիվ բնակիչներից 28-ը եղել են աշակերտներ կամ ուսանողներ, 56-ը՝ թոշակառուներ, 22-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շիվի լեզ Էտուվել 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Մադրոնա դե Դոս Ագուաս ամրոց

**Մադրոնա դե Դոս Ագուաս ամրոց** (), գտնվում է Իսպանիայի Վալենսիայի տարածաշրջանի Լա Հոյա դե Բյունոլ () շրջանի Դոս Ակվուաս () բնակավայրից 5կմ հեռավորության վրա՝ հովտի ձորի կենտրոնական հատվածում։ 2002 թվականի հունիսի 17-ին ամրոցն ընդգրկվել է Իսպանիայի մշակութային ժառանգությունների ցանկում **R-I-51-0010805** գրանցման համարի ներքո։

## Նկարագրություն
Մադրոնա դե Դոս Ագուաս ամրոց գտնվում է Ջուգար () գետի ափին, որի մոտակայքում տարածվում է Էլ Նարանյերո () ճահիճը։ Ներկայումս պահպանվել են ամրոցի պարսպից հատվածներ և որոշ աշտարակների հիմնապատերը։  Ռաֆայել Մարտի դե Վիկանյայի () գրած քրոնիկների հատորներից մեկում նշվում է, որ Մադրոնա դե Դոս Ագուաս ամրոցի ներսում գտնվել է եկեղեցի, որը նվիրված էր Տիրամորը ():

## Պատմությունություն
Մադրոնա դե Դոս Ագուաս ամրոցի հետ կապված պատմությունները իրար փոխկապակցված են։ Ամրոցի առաջին սեփականատերը եղել է Ջեյմ I Արագոնացի () արքան։ 1256 թվականին արքան ամրոցը նվիրել է Ատո դե Ֆոցեսին (): 1325 թվականին ամրոցը ձեռք է բերել Ֆրանցիսկո Սկրիբեն (): Հետագայում ամրոցը անցնում է ձեռքից ձեռք մինչև Ջիներ Ռաբասա դե Պեռելլոսը () 1496 թվականի հոկտեմբերի 21-ին գնեց Մադրոնա դե Դոս Ագուաս ամրոցը։ 1699 թվականին Դոս Ակվուասի բարոնները ստացան մարկիզի կոչումներ։

Մադրոնա դե Դոս Ագուաս ամրոցն ունենալով նմանույթուն մուսուլմանական ամրոցների հետ, սակայն կոնկրետ թվական, որի ժամանակահատվածի ընթացքում կառուցվել է ամրոցը՝ չի նշվում։ Արխիվային փասաթղթերում նշվում է ամրոցի մասին, որոնցում գրված է, որ ամրոցում 1292 և 1314 թվականներին տեղի է ունեցել վերականգման աշխատանքներ։

## Ծանոթագրություններ

## Արտաքին հղումներ

* http://es.unionpedia.org/i/Castillo_de_Madrona_de_Dos_Aguas

Կատեգորիա:Անդալուսիայի ամրոցներ
Մարկոս Արզումանյան

**Մարկոս Տիգրանի Արզումանյան** (), հայ նկարիչ։ ՀԽՍՀ վաստակավոր նկարիչ (1985): Հայկական ԽՍՀ արվեստի վաստակավոր գործիչ։ ԽՄԿԿ անդամ (1943): Երկրորդ համաշխարհային պատերազմի Արևելյան ռազմաճակատի (*«[[Հայրենական մեծ պատերազմ (տերմին)|Հայրենական մեծ պատերազմ]]»*, 1941-1945) մասնակից։

## Կենսագրություն
Մարկոս Արզումանյանը ծնվել է 1912 թվականին Իգդիրում։ 1925-1930 թվականներին սովորել է ԵԳԱՏ-ում։

Մասնակցել է Գերմանա-խորհրդային պատերազմին։ Երկրորդ Ուկրաինական ռազմաճակատի ռազմիկների հետ մարտնչել է հիտլերյան բանակի դեմ 409-րդ հայկական հրաձգային դիվիզիայի 677-րդ գնդի մատակարարման գումարտակի մարտիկ Մարկոս Արզումանյանը։ Մոզդոկի մոտ օդային ծանր մարտերից մեկի ժամանակ, 1943 թվականին երեք անգամ վիրավորվելուց հետո կոնտուզիա է ստացել, կորցրել լսողությունն ու ընկնել հիվանդանոց։ Ռազմա-հայրենասիրական ծառայությունների համար նկարիչ, կապիտան Արզումանյանը պարգևատրվել է բազմաթիվ շքանշաններով և մեդալներով։

Պատերազմից հետո վրձնել է հայ ականավոր զորահրամանատարներ, գեներալներ Հայկ Մարտիրոսյանի և Ասքանազ Կարապետյանի դիմանկարներին։ Արզումանյանը ԽՄԿԿ շարքերն է ընդունվել Հյուսիս-կովկասյան ռազմաճակատում 1943 թվականին։ Արզումանյանը Հայկական ԽՍՀ արվեստի վաստակավոր գործիչ է։ Ստեղծել է դիմանկարներ, կոմպոզիցիոն կտավներ։ Աշխատանքներից պահվում են Հայաստանի ազգային պատկերասրահում։

## Ստեղծագործություններ
* Սերգեյ Մերգելյանի դիմանկար (1952, ՀԱՊ)
* Մորուս Հասրաթյանի դիմանկար (1967, ՀՊՊԹ)
* Արփա-Սևան շինարարության հորատող-լեռնագործ Շալվա Սահակյանի դիմանկար (1972, ՀԱՊ)
* Գայի` Հայկ Բժշկյանի դիմանկար (1980, Թբիլիսի)
* Հովհաննես Բաղրամյանի, Համազասպ Բաբաջանյանի և Հովհաննես Իսակովի կոմպոզիցիոն խմբանկար (1988)

## Ծանոթագրություններ

Կատեգորիա:ՀԽՍՀ արվեստի վաստակավոր գործիչներ
Կատեգորիա:Հայ նկարիչներ
Կատեգորիա:Հայրենական մեծ պատերազմի հայ մասնակիցներ
Կատեգորիա:Հայ դիմանկարիչներ
Շատիյոն լե Սոն

**Ֆիոլեն** (), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Մարլ կանտոնի կազմի մեջ։ Համայնքի շրջանը՝ Լան։

Համայնքի INSEE կոդը՝ 02169:

## Բնակչություն
2010 թվականի տվյալներով՝ համայնքի բնակչությունը կազմում է 81 մարդ։

## Տնտեսություն
2010 թվականին համայնքի 49 աշխատունակ (15-64 տարեկան) բնակիչներից 38-ը տնտեսապես ակտիվ էին, 11-ը՝ ոչ ակտիվ (ակտիվության ցուցանիշը կազմել է 77,6%, 1999 թվականին եղել է 66,0%)։ 38 տնտեսապես ակտիվ բնակիչներից աշխատում էին 32-ը (19 տղամարդ և 13 կին), գործազուրկ էին 6 մարդ (4 տղամարդ և 2 կին)։ 11 տնտեսապես ոչ ակտիվ բնակիչներից 2-ը եղել են աշակերտներ կամ ուսանողներ, 3-ը՝ թոշակառուներ, 6-ը տնտեսապես ոչ ակտիվ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ, Շատյոն լե Սոն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Անդրե Սիլվա

**Անդրե Միգել Վալենտե դե Սիլվա** (, ), պորտուգալացի ֆուտբոլիստ, հարձակվող։ Հանդես է գալիս իտալական «Միլան»-ի և Պորտուգալիայի ազգային հավաքականի կազմում։

## Ակումբային կարիերա
Անդրե Սիլվան «Պորտու» ֆուտբոլային ակումբի սան է։ Թիմի երիտասարդական կազմում իր դեբյուտը նշել է 2013 թվականի օգոստոսի 12-ին՝ «*Բեյրա Մար*» ֆուտբոլային ակումբի դեմ խաղում։

Թիմի հիմնական կազմում իր դեբյուտը նշել է 2015 թվականի դեկտեմբերի 29-ին՝ «*Մարիտիմա*»- դեմ խաղում։

Պորտուգալական ակումբի կազմում իր առաջին գոլը խփել է 2016 թվականի օգոստոսի 17-ին՝ «Ռոմայի» դեմ խաղում։

2017թ. իտալական Միլանը հայտարարել է Անդրե Սիլվային ձեռք բերելու մասին, որի համար Պորտուին վճարել են 38 մլն + 2 մլն եվրո բոնուսներ։

## Միջազգային կարիերա
[thumb|left|200px|Սիլվան [Պորտուգալիայի ֆուտբոլի ազգային հավաքական|Պորտուգալիայի հավաքականի կազմում]]
2014 թվականին Պորտուգալիայի երիտասարդական հավաքականի կազմում Սիլվան դարձավ Հունգարիայում  կայածած 19 տարեկան տղաների Եվրոպայի առաջնության արծաթե մեդալակիր։ Առաջնության ընթացքում նա մասնակցել է Իսրայելի, Հունաստանի, Ավստրիայի, Սերբիայի և Գերմանմերի դեմ խաղերին։ Իսրայելի դեմ տնային հանդիպման ժամանակ, Անդրե Սիլվանն ձևակերպել է «պոկեր»

2015 թվականին Պորտուգալիայի երիտասարդական հավաքականի կազմում Սիլվան մասնակցել է Աշխարհի երիտասարդական առաջնությանը Նոր Զելանդիայում։ Առաջնության ընթացքում նա մասնակցել է Կատարի, Սենեգալի, Նոր Զելանդիայի, Կոլումբիայի և Բրազիլիայի երիտասարդական հավաքականների դմե խաղերին։ Սենեգալցիների, Կատարի և Կոլումբիացիների դեմ խաղում, Անդրեը 4 գոլ է խփել։

Սեպտեմբերի 1-ին Ջիբրալթարի ազգային հավաքականի հետ ընկերական հանդիպման ժամանակ Սիլվան կատարեց իր դեբյուտը Պորտուգալիայի ազգային հավաքականի կազմում, երկրորդ կեսին փոխարինելով Էդերի։ Հոկտեմբերի 7-ին Անդորրայի ազգային հավաքականի դեմ 2018 թվականի Աշխարհի գավաթի ընտրական մրցաշարի հանդիպման ժամանակ նա խփել է իր առաջին գոլը ազգային հավաքականի կազմում։ Երեք օր անց, Ֆարերյան կղզիների հավաքականի դեմ խաղում, Անդրեն ձևակերպել է «հետ-թրիկ»։

2017 թվականին Սիլվան մեկնել է մասնակցելու Ռուսաստանում կայացած Կոնֆեդերացիաների գավաթի խաղարկությանը։ Մրցաշարի ընթացքում նա մասնակցել է Ռուսաստանի, Նոր Զելանդիայի,  Չիլիի և երկու անգամ Մեքսիկայի  ազգային հավաքականների դեմ խաղերին։ Նոր Զելանադիայի դեմ հանդիպման ժամանակ Անդրեն գոլ է խփել։

## Վիճակագրություն

## Ձեռքբերումներ
* Եվրոպայի չեմպիոն (Մ19) - 2014

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* National team data 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Այնտրախտ Ֆրանկֆուրտի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Միլանի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Սևիլյայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:ՌԲ Լայպցիգի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Վերդերի ֆուտբոլիստներ
Կատեգորիա:Էլչեի ֆուտբոլիստներ
Երևանի Մանուել Քաջունու անվան թիվ 54 ավագ դպրոց

**Երևանի Մանուել Քաջունու անվան թիվ 54 ավագ դպրոց**, հանրակրթական ավագ դպրոց Հայաստանի Երևան քաղաքում։ Դպրոցը գտնվում է Երևանի Արաբկիր վարչական շրջանում՝ Նիկողայոս Տիգրանյան փողոցի 12 հասցեում։ Դպրոցը նախատեսված է 600 աշակերտի համար և այսօր այստեղ սովորում է շուրջ 450 աշակերտ։

## Պատմություն
Երևանի Մանուել Քաջունու անվան համար 54 դպրոցը հիմնադրվել է 1946 թվականին, սակայն առաջին մասնաշենքը կառուցվել է 1954 թվականին։

2001 թվականին անվանակոչվել է Մխիթարյան միաբանության երախտավորներից մեկի` Մանուել Քաջունու անունով, որը հայտնի է գիտական բազմաթիվ աշխատություններով, հայագիտության մեջ մեծ ներդրումով ու վաստակով։

## Հայտնի հյուրեր
Դպրոցի մշտական այցելուներն են դարձել Վենետիկի Սուրբ Ղազար կղզու Մխիթարյան միաբանության աբբահայրերից շատերը և Հայաստանում Մխիթարյան Միաբանության կենտրոնի ներկայացուցիչները։

Դպրոց հաճախակի հյուր է գալիս նաև Հայաստանում Իտալիայի դեսպանը, ինչպես նաև դեսպանատան աշխատակիցները։ Այդ իսկ պատճառով դպրոցի աշակերտները սովորում են նաև իտալերեն լեզուն` նրանց ներկայացնելու հայոց երկիրն ու մշակույթը, մեկ անգամ ևս ընդգծելու հայ-իտալական բարեկամության կարևորությունը։

## Արցախյան հերոսամարտ
Դպրոցը Արցախյան ազատամարտի ժամանակ տվել է շուրջ 5 զոհված ազատամարտիկի, նրանք են` Ավետիսյան Արտակ, Բաղդասարյան Արտակ, Մանուկյան Գևորգ, Մհերյան Համբարձում և Խուրշուդյան Աշոտ։

Արցախյան հերոսամարտի ազատամարտիկ Աշոտ Հակոբյանն այսօր Արտակարգ իրավիճակների վարչության գնդապետ է, պարգևատրվել է «Հայոց արծիվ», «Վազգեն Սարգսյան», «Դրաստամատ Կանայան» մեդալներով։ Համարվում է նաև Վարդենիսի պատվավոր քաղաքացի։

## Հայտնի մարդիկ
Անվանի բժիշկ` Մխիթար Մնացականյան` ՀՀ ԱԺ մարդու իրավունքների պաշտպանության հանձնաժողովի նախագահ, «Կարմիր խաչ» ընկերության տնօրեն։

Էլլա և Բելլա Մնացականյաններ` «Բելլադենտ» բժշկական կենտրոնի հիմնադիրներ։

Անվանի դերասան` Երվանդ Մանարյան, ժողովրդական նկարիչներ, քանդակագործներ` Սամվել Երեմյան, Ղևոնդ Գաբրիելյան։

Իրավաբաններ` Հովհաննես Վարդանյան` ՀՀ Պաշտպանության նախարարության հատուկ նշանակության զորքերի փոխգնդապետ

Ժամանակակից երգարվեստում երիտասարդ երգիչ-երգչուհիներ` Հռիփսիմե Ելինյան, Մարտին Մկրտչյան և շատ ուրիշներ։

## Ծանոթագրություններ

## Արտաքին հղումներ
* Դպրոցի պաշտոնական էջը facebook.com-ում
* Ավագ դպրոցների ցանկ

Կատեգորիա:Երևանի դպրոցներ
Կոռալ Անտոն ամրոց

**Կոռալ Անտոն ամրոց** (), գտնվում է Իսպանիայի Վալենսիայի տարածաշրջանի  Միլառես բնակավայրի մոտ։ 2002 թվականի հունիսի 3-ին ամրոցն ընդգրկվել է Իսպանիայի մշակութային ժառանգությունների ցանկում **R-I-51-0010790** գրանցման համարի ներքո։

## Նկարագրություն
Ամրոցը գտնվում է Միլառես բնակավայրի թիկունքում, լեռան ամենաբարձր հատվածի վրա։ Այն գտնվում է տարածքի նկատմամբ իշխող և ավելի բարձր դիրքում, քան նրան մոտ գտնվող Աբաջո ամրոցը (), որը ավելի ցածր դիրք է զբաղեցնում։

21-րդ դարի սկզբին ամրոցից շատ քիչ հատված է պահպանվել։ Պահպանվել է ամենակարևոր աշտարակի հատվածի մի մասը, ինչպես նաև պահպանվել է պարսպի ամենադժվար հասանելի հատվածը, որը նաև վտանգ է ներկայացնում այցելուների համար։

## Ծանոթագրություններ

*http://www.cult.gva.es/dgpa/bics/Detalles_bics.asp?IdInmueble=3712

Կատեգորիա:Անդալուսիայի ամրոցներ
Ավստրալիայի բաց առաջնության կանանց մենախաղ 2016

225px|մինի|աջից|Կանանց մենախաղի մրցաշարի հաղթող Անժելիկա Քերբեր
225px|մինի|աջից|Կանանց մենախաղի մրցաշարի եզրափակիչի մասնակից Սերենա Ուիլյամս
**Ավստրալիայի բաց առաջնության կանանց մենախաղ 2016**, թենիսի կանանց մրցաշար, թենիսի հիմնական՝ Մեծ Սաղավարտի, մրցաշարերից մեկը։ Անց է կացվել 2016 թվականի հունվարի 18-ից մինչև հունվարի 31-ը, Մելբուրնի «Melbourne Park» («Մելբուրն պարկ») համալիրում, Ավստրալիա։

Սերենա Ուիլյամսը մրցաշարի գործող չեմպիոնն էր և երկրորդ անգամ փորձ է արել Մեծ Սաղավարտի մրցաշարերում հաղթանակների քանակով հավասարվել Շտեֆի Գրաֆին (22)։ Սակայն այս անգամ նա պարտվել է եզրափակիչում, Անժելիկա Քերբերին զիջելով 4-6, 6-3, 4-6 հաշվով։ Քերբերը դարձել է առաջին հաղթողը, ով առաջին շրջանում փրկել է խաղը մաթչ-փոինթից։ Նա նաև հանդիսանում է առաջին գերմանացի թենիսիտուհին, ով 1999 թվականին Ֆրանսիայի բաց առաջնությունում Շտեֆի Գրաֆի հաղթանակից հետո, հաղթանակ է տարել Մեծ Սաղավարտի մրցաշարում։ Այդ երկու թենիսիստուհիները հինգ ամիս անց հանդիպել են 2016 թվականի Ուիմբլդոնի մրցաշարի եզրափակիչի ռևանշ խաղում (առաջին անգամ երկու թենիսիստուհիներ մեկ մրցաշրջանի ընթացքում վիճարկել են մենախաղի երկու գլխավոր տիտղոսը), սակայն, ի տարբերություն Ավստրալիայի մրցաշարի, Ուիմբլդոնում Ուիլյամսը երկու սեթում հաղթել է Քերբերին։

Երեք վերին դասակարգվածները (Սերենա Ուիլյամս, Սիմոնա Հալեպ, Գարբինե Մուգուրուսա) մրցաշարում պայքարի մեջ են մտել աշխարհի թիվ 1 ռակետի կոչման համար։ Սակայն Հալեպը և Մուգուրուսան պայքարից դուրս են մնացել առաջին և երրորդ շրջաններում, իսկ Ուիլյամսը մրցաշարի վերջում պահպանել է թիվ 1 ռակետի կոչումը։

Տասներկու դասակարգված թենիսիստուհիներ մրցաշարին հրաժեշտ են տվել առաջին շրջանից հետո և դա վատագույն ցուցանիշն էր ցանկացած խոշոր մրցաշարում, քանի որ նման ցուցանիշ գրանցվել էր նաև 2001 թվականի Ուիմբլդոնի մրցաշարի տղամարդկանց մենախաղում։

Յոհաննա Կոնտան դարձել է առաջին բրիտանացի թենիսիստուհին, ով կիսաեզրափակիչ է հասել խոշոր մրցաշարում՝ 1983 թվականին Ջո Դյուրիից հետո։ Չժան Շուայը դարձել է առաջին որակավորված թենիսիստուհին, ով հասել է Ավստրալիայի բաց առաջնության քառորդ եզրափակիչ՝ 1990 թվականին Անժելիկա Գավալդոնից հետո։

## Դասակարգում

## Հիմնական ցանց
* Հապավումներ
** Q - Որակավորված
** WC - Wild card, Ջոկեր
** LL - Երջանիկ անհաջողակ
** PR - Պաշտպանված վարկանիշ


### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8





### Վերին ցանց
#### Բաժին 1

#### Բաժին 2

#### Բաժին 3

#### Բաժին 4

### Ստորին ցանց
#### Բաժին 5

#### Բաժին 6

#### Բաժին 7

#### Բաժին 8




### Վերին ցանց
#### Բաժին 1

### Ստորին ցանց
#### Բաժին 2




### Վերին ցանց
#### Բաժին 1

### Ստորին ցանց
#### Բաժին 2



### Քառորդ եզրափակիչ

### Կիսաեզրափակիչ

### Եզրափակիչ

## Ծանոթագրություններ

## Աղբյուրներ
* Պաշտոնական կայք 
* Կանանց մենախաղի արդյունքներ 
* Մրցաշարի պրոֆիլը ATP կայքում
* Ավստրալիայի բաց առաջնության կանանց մենախաղի մրցաշարի հաղթողներն ու եզրափակիչի մասնակիցները

Կատեգորիա:2016 կանանց թենիսում
Կատեգորիա:Ավստրալիայի թենիսի բաց առաջնություն
Կատեգորիա:Թենիսի մրցաշարեր
Կատեգորիա:Մեծ սաղավարտի (թենիս) մրցաշարեր
Չոի Յուն Սո

**Չոի Յուն Սո** (), հարավկորեացի դերասանուհի։

## Ֆիլմագրություն
### Հեռուստասերիալներ

### Ֆիլմեր

### Այլ շոուներ

### Մասնակցությունը երաժշտական տեսահոլովակներ

## Ծանոթագրություններ

## Արտաքին հղումներ
* Choi Yoon-so  at J-Wide Entertainment official website 
*  
* 
* Choi Yoon-so at Daum 
* Choi Yoon-so at Naver 

Կատեգորիա:Հարավկորեացի դերասանուհիներ
Կատեգորիա:Հարավկորեացի կինոդերասանուհիներ
Կատեգորիա:Հարավկորեացի հեռուստատեսային դերասանուհիներ
Չինկվե Տերրե

**Չինկվե Տերրե** (, ), Իտալիայի ազգային պարկ. ներառում է ձեռակերտ տեռասներ և հինգ ոչ մեծ բնակավայրեր Լիգուրիա մարզի Սպեցիա գավառում։ Տարածքը գտնվում է Ռիվիերայի արևելյան կողմում։
Տեղական հուշարձանները թվագրվում են միջնադարին։ 1997 թվականին ընդգրկվել է ՅՈՒՆԵՍԿՕի համաշխարհային ժառանգության ցանկում։

## Աշխարհագրական դիրք
Չինկվե-Տերրեն գտնվում է Սպեցիա քաղաքից 5 կմ դեպի արևմուտք։

Չինկվե-Տերրեի կազմում ընդգրկված են Մոնտերոսո ալ Մարե, Վերնացա, Կորնիլիա, Մանարոլա և Ռիոմաջորե բնակավայրերը։
Բացի Մոնտերոսոյի, մնացած բնակավայրերում արգելված է ավտոմոբիլային երթևեկությունը, իսկ Մոնտերոսոում խիստ սահմանափակ է։

## Պատմություն
Չինկվե Տերրեի կազմում ընդգրկված տեղանքը բնակեցվել է XI դարում։

1997 թվականին Չինկվե-Տերրեն Պորտովեներե քաղաքի և մոտակա կղզիների հետ ընդգրկվել է ՅՈՒՆԵՍԿՕի համաշխարհային ժառանգության ցանկում։
Իտալիայի հայտնի զբոսաշրջային կենտրոններից մեկն է։

Չինկվե Տերրեի ափերը ժայռոտ են և քարքարոտ, բացի Մոնտերոսոի ավազոտ ափերից։

Պահպանվել են միջնադարյան պաշտպանական կառույցներ ծովահեներից պաշտպանվելու համար։

Մանարոլան և Ռիոմաջորեն միացնում է գեղատեսիլ *Սիրո ճանապարհը* (իտալ. *Via dell’Amore*):

Խոհանոցը հիմնականում կազմված է ծովամթերքից, աճեցվում են նաև խաղող և ձիթապտուղ, արտադրում են գինի և Լիկյոր։

## Հարևան քաղաքներ
* Բոնասոլա
* Սպեցիա
* Լերիչի
* Լիգուրիա Լևանտո
* Պորտովեներե
* Սարցանա

## Պատկերասրահ

Պատկեր:Manarola-2004.jpg|Մանարոլա
Պատկեր:Riomaggiore EB.jpg|Ռիոմաջորե
Պատկեր:Cinque-Terre-Via dell'Amore-2415.JPG|Սիրո ճանապարհը
Պատկեր:Via dell'Amore-Manarola-DSCF9112.JPG|Սիրո ճանապարհը
Պատկեր:Cinque Terre-Via dell'Amore-2379.JPG|Սիրո ճանապարհը
Պատկեր:1 corniglia 2012.jpg|Կորնիլիա
Պատկեր:1 vernazza 2012.jpg|Վերնացա
Պատկեր:Monterosso CinqueTerre.JPG|Մոնտերոսո ալ Մարե
Պատկեր:1 riomaggiore 2012.jpg|Ռիոմաջորե
Պատկեր:Riomaggiore-2370.JPG|Ռիոմաջորեի նեղ փողոցները
Պատկեր:Cinque Terre-Via dell'amore-2380.JPG|Չինկվե-Տերրեի զառիվայր ափը
|Ռիոմաջորեին թռչնի բարձրությունից
Պատկեր:Cinque Terre and the Mediterranean.jpg|Չինկվե-Տերրե ազգային պարկի համայնապատկերը Ռիոմաջորե ամենահարավային համայնքից


## Արտաքին հղումներ
* Չինկվե-Տերրե
* Ազգային պարկ Չինկվե-Տերրեի պաշտոնական կայք
* Ինֆորմացիա և նկարներ 
* նկարներ 
* Official UNESCO Photo gallery
* Very detailed website about Cinque Terre

## Ծանոթագրություններ

Կատեգորիա:Կատեգորիա ԲՊՀՄ II
Կատեգորիա:Իտալիայի ազգային այգիներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Իտալիայում
Կատեգորիա:Սպեցիա գավառի բնակավայրեր
Cold Water

**Cold Water**, ամերիկացի DJ Major Lazer-ի, կանադացի երգիչ Ջասթին Բիբերի և MØ-ի համատեղ երգը։ «Cold Water» երգը թողարկվել է 2016 թվականի հուլիսի 22-ին, Mad Decent լեյբլով, որպես Լեյզերի չորրորդ՝ Music Is the Weapon (2017) ստուդիական ալբոմի առաջին երգը։ Սինգլը գլխավորում է UK Singles Chart չարթը, իսկ ԱՄՆ-ում այն երկրորդ տեղում է (Billboard Hot 100):

## Ստեղծագործություն
«Cold Water» հանգիստ երգ է, որը ներառում է էլեմենտներ Eurodance և Dancehall ժանրերից, ակուստիկ կիթառը, «թրթռում էլեկտրոնային ակորդները և մերձափնյա ռիթմերը սինգլին փոփի ազդեցություն են տալիս»։ Ջեք Աթոլուերը համեմատել է այս երգը Ջասթին Բիբերի մեկ այլ երգի հետ՝ «Love Yourself», որը նույնպես գրվել է Էդ Շիրանի և Բլենքի կողմից։

## Երգացանկ
* **Digital download**
# "Cold Water" (featuring Justin Bieber and MØ) – 3:05

* **Digital download – Remixes**
# "Cold Water" (Lost Frequencies Remix) – 3:56
# "Cold Water" (Ocular Remix) – 4:31
# "Cold Water" (Delirious & Alex K Remix) – 3:19
# "Cold Water" (Boombox Cartel Remix) – 3:47
# "Cold Water" (Afrojack Remix) – 3:10
# "Cold Water" (King Henry & Jr. Blender Remix) – 3:20

## Հիթ-շքերթներ
### Շաբաթական հիթ-շքերթներ

### Տարեվերջյան հիթ-շքերթներ
{| class="wikitable plainrowheaders sortable" style="text-align:center"
|-
! Հիթ-շքերթ (2016)
! Հորիզոնական
|-
! scope="row"| Արգենտինա (Monitor Latino)
| 20
|-
! scope="row"| Ավստրալիա (ARIA)
| 11
|-
! scope="row"| Ավստրիա (Ö3 Austria Top 40)
| 17
|-
! scope="row"| Բելգիա (Ultratop Flanders)
| 27
|-
! scope="row"| Բելգիա (Ultratop Wallonia)
| 31
|-
! scope="row"| Բրազիլիա (Brasil Hot 100)
| 24
|-
! scope="row"| Կանադա (Canadian Hot 100)
| 18
|-
! scope="row"| Դանիա (Tracklisten)
| 9
|-
! scope="row"| Գերմանիա (Official German Charts)
| 15
|-
! scope="row"| Հունգարիա (Stream Top 40)
| 94
|-
! scope="row"| Իտալիա (FIMI)
| 25
|-
! scope="row"| Նիդերլանդներ (Single Top 100)
| 11
|-
! scope="row"| Նոր Զելանդիա (Recorded Music NZ)
| 13
|-
! scope="row"| Շվեդիա (Sverigetopplistan)
| 12
|-
! scope="row"| Շվեյցարիա (Schweizer Hitparade)
| 29
|-
! scope="row"| UK Singles (Official Charts Company)
| 14
|-
! scope="row"| US *Billboard* Hot 100
| 25
|-
! scope="row"| US Mainstream Top 40 (*Billboard*)
| 19
|-
! Հիթ-շքերթ (2017)
! Հորիզոնական
|-
! scope="row"| Կանադա (Canadian Hot 100)
| 76
|-
! scope="row"| Դանիա (Tracklisten)
| 84
|-
! scope="row"| Հունգարիա (Rádiós Top 40)
| 70
|-
! scope="row"| US Dance/Electronic Songs (*Billboard*)
| 14

## Հավաստագրումներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2016 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ջասթին Բիբերի երգեր
Թեյթ բրիտանական պատկերասրահ

thumb|300px|Պատկերասրահի պատմական շենքը

**Թեյթ բրիտանական պատկերասրահ** (), գեղարվեստի թանգարան Լոնդոնում, 1500 թվականից մինչև այսօր բրիտանական արվեստի աշխարհում ամենամեծ հավաքածուն։ Հիմնադրվել է արդյունաբերող Հենրի Թեյթի կողմից։

## Պատմություն
Վոկսhոլի կամրջի մոտ պատկերասրահի շենքը կառուցվել է Ս. Սմիթի () նախագծով։ Պատկերասրահը բացվել է 1897 թվականի հուլիսի 21—ին և վերահսկվել է  Լոնդոնի ազգային պատկերասրահի հոգաբարձուների խորհրդի կողմից։ Հավաքածուի հիմքում դրված է Թեյթի անձնական հավաքածուները։

1897 թվականի պատկերասրահի ուղեցույցի համաձայն հավաքածուի սկիզբն էր հանդիասնում Թեյթի երեք նկարները, որոնցից մեկը Ու. Դ. Սադլերի «Հինգշաբթին է։ Սկզբնական շրջանում պատկերասրահում ցուցադրվում էին 1790 թվականից հետո ծնված անգլիացի նկարիչների նկարները։

Բացի Թեյթի հավաքածուից, բացման ժամանակ պատկերասրահի հավաքածուի մեջ էին մտնում նաև Հարավային Կենսինգտոնի թանգարանի նկարներից, Վերնոնայի հավաքածուից նկարներ, որոնք ավելի վաղ գտնվում էին Ազգային պատկերասրահում, և Ջորջ Ուոտսի 18 աշխատանքներ, որոնք տրամադրել էր հենց հեղինակը։

1899 թվականին, երբ Թեյթի միջոցներով կառուցվեցին պատկերասրահի ևս 9 սրահներ, պատկերասրահը դարձավ ամենաընդարձակը Լոնդոնում։ 1910 թվականին Ուիլյամ Թյորների աշխատանքների ցուցադրման համար բացվեցին նոր սրահներ։ Նկարչի կտակի համաձայն իր աշխատանքները հանձնել էին պետությանը և մինչև Թեյթի պատկերասրահին հանձնելը պահվում էին Լոնդոնի ազգային պատկերասրահում։ 
[thumb|left|Պատկերասրահի գլուխգործոցներից մեկը` [Ջոն Էվերեթ Միլլե|Միլլեի «Օֆելիա» նկարը։ Այս նկարչի հուշարձանը գտնվում է թանգարանի առջև:]]

1917 թվականին սկսվեց ժամանակակից արտասահմանյան նկարիչների և քանդակագործների աշխատանքների հավաքածուի ստեղծումը։ 1923 թվականին գործարանատեր Սամուել Կուրտոն պատկերասրահին տրամադրեց 50 հազար ֆունտ իմպրեսիոնիզմի և պոստիմպրեսիոնիզմ աշխատանքներ ձեռք բերելու համար։ 1926 թվականի հունիսի 26-ին պատկերասրահի նոր մասնաշենքում  բացվեց արտասահմանյան գեղանկարչության բաժինը։

1987 թվականին բացվեց «Կլոր» պատկերասրահը(*Clore Gallery*), որտեղ ցուցադրված էր Ուիլյամ Թյորների աշխատանքների լիակատար հավաքածուն։ 1988 թվականին Լիվերպուլում բացվեց պատկերասրահի մասնաճյուղը։

2000 թվականին Թեմզայի հարավային ափին, Սուրբ Պողոսի Տաճարի դիմաց բացվեց Թեյթի ժամանակակից պատկերասրահը, որից հետո «մայր» պատկերասրահը վերանվանվեց «Թեյթ Բրիտանիա»  (*Tate Britain*):

## Տես նաև
* Տրետյակովյան պատկերասրահ —ռուսական նմանօրինակը

## Ծանոթագրություններ

## Գրականություն
*  (в пер.)

## Արտաքին հղումներ
* Թեյթ պատկերասրահի պաշտոնական կայքը

Կատեգորիա:1897 հիմնադրված թանգարաններ
Կատեգորիա:Ժամանակակից արվեստի թանգարաններ
Կատեգորիա:Լոնդոնի թանգարաններ
Իֆտար

[thumb|240px|Իֆտար [Ստամբուլի մզկիթներից մեկում]]
[մինի|239x239փքս|Իֆտարի սեղան [Իրանում]]

**Իֆտար** (), իսլամի հետևորդների կողմից երեկոյան սննդի ընդունում ռամադան ամսին։ Արարողությունը տեղի է ունենում տեղական ժամանակով երեկոյան աղոթքից հետո։

## Կատարման կարգ
Իֆտարը սկսվում է արևամուտից անմիջապես հետո։ Ցանկալի չէ հետաձգել այն ավելի ուշ ժամի։ Իֆտարի արարողությունը սկսելու համար պետք է թաթախվել (պասը բաց անել) փյունիկյան արմավենու պտուղներով կամ ջրով։ Սովորաբար ուտում են երեք արմավ, ինչպես, ըստ ավանդության, անում էր Մուհամմադ մարգարեն, որն  ասել է՝ «Երբ Ձեզնից որևէ մեկն ուզում է թաթախվել, թող թաթախվի արմավով, իսկ եթե չգտնի, թող պասը բացի ջրով, քանի որ այն իրավամբ մաքրագործում է»։

Իֆտարի արարողությունից հետո ընթերցում են դուա աղոթքներից որևէ մեկը.

## Ծանոթագրություններ

## Գրականություն
* 
* 

## Արտաքին հղումներ
* 
* 

Կատեգորիա:Արաբական բառեր և արտահայտություններ
Կատեգորիա:Իսլամական մշակույթ
Կատեգորիա:Իսլամական տերմիններ
Կատեգորիա:Ռամադան
Կատեգորիա:Սնունդը կրոնում
Բարթըն

**Բարթըն** (), քաղաք Թուրքիայի հյուսիսային մասում, Բարթընի մարզկենտրոն։ 2012 թվականի տվյալներով Բարթընի բնակչության թվաքանակը կազմում է 56 557 մարդ։ Քաղաքը արևելքից, հյուսիսից և արևմուտքից շրջափակված է լեռներով։ Քաղաքին մոտ ամենաբարձր լեռնագագաթը Քեչիքըրան () լեռն է, որն ունի 1619 մետր բարձրություն։ Բարթընը Թուրքիայի միակ գետային նավահանգիստն է։ Նախկինում քաղաքը եղել է Զոնգուլդաքի մարզի կազմում։ Որպես առանձին մարզ՝ Բարթընը կազմավորվել է 1991 թվականին։ Քաղաքը գտնվում է Բարթըն գետի ափին։

## Արտաքին հղումներ
* Քաղաքի պաշտոնական կայք էջը 

Կատեգորիա:Բարթընի մարզի բնակավայրեր
Կատեգորիա:Թուրքիայի սևծովյան քաղաքներ
Կատեգորիա:Թուրքիայի քաղաքներ
Էկ Չուա

**Էկ Չուա** (այլ անվանումներ՝ **Էկչուա**, **Էկ Չուահ**, **M աստված**), հին մայաների առևտրի և կակաոյի աստվածը։

## Նշանակություն
Էկ Չուան առևտրի և կակաոյի հովանավոր աստվածն էր։ Կակաոյի պտուղները մայաների մոտ յուրօրինակ փողային միավոր էր, այդ պատճառով էլ կակաոն աստվածացվում էր։ Էկ Չուային երկրպագում էին վաճառականները և կակաոյի հարուստ պլանտատորները, որովհետև նա իրենց մասնագիտության հովանավորն էր։ Հնարավոր է, որ Էկ Չուան կապված էր նաև մեղուների պաշտամունքի հետ, որի օգտին է խոսում այն, որ Էկ Չուան պատկերվել է մեղուներին նվիրված կոդեքսներից մեկի գլխում։

## Արտաքին տեսք
Էկ Չուան պատկերվում էր երկար քթով, կարմիր բերանով և ներկված էր սև գույնով (որոշ նկարներում նա ամբողջովին սև է, մյուսներում՝ սև ու սպիտակ զոլերով, իսկ որոշներում էլ՝ սպիտակ՝ առանց սև ներկի)։ Քանի որ նա առևտրի հովանավորն էր, պատկերվում էր ձեռքին գավազանով, իսկ մեջքին էլ՝ բեռով (որոշ նկարներում բեռը գլխի վրա է)։ Նրա բնութագրիչ գծերից էին 2 կոր գծերը՝ աչքի աջ մասում։ Դրեզդենի կոդեքսում Էկ Չուայի 3 պատկեր կա։ Որպես կանոն, Էկ Չուան պատկերվում էր որպես անատամ ծերուկ կամ ծերունի մեկ ատամով։

Նկարներից մեկում Էկ Չուան պատկերված է որպես նիզակով խոցող մահվան աստված, որը խորհրդանշում էր այն, որ այդ աստվածը վաճառականներին կպաշտպանի թշնամուց։ Մեկ այլ նկարում նա պատկերված է որպես երկինքը կացնահարող, որպեսզի անձրև գա։ Շատ նկարներում Էկ Չուան կարիճի պոչ ունի։

## Ծանոթագրություններ

## Գրականություն
* 
* 

Կատեգորիա:Առևտրի աստվածներ
Կատեգորիա:Աստվածներ այբբենական կարգով
Կատեգորիա:Մայաների դիցաբանություն
Իդրիս Էլբա

**Իդրիսա Ակունա «Իդրիս» Էլբա** (; ), կինոյի և հեռուստատեսության անգլիացի դերասան։ Առավել հայտնի է դարձել՝ նկարահանվելով Ռոքնռոլլա (2008), «Ուրվական մրցարշավորդ 2» (2012), «Թոր» (2011, 2013) ֆիլմերում։

## Վաղ կյանք
Իդրիսա Ակունա Էլբան, ընտանիքի միակ երեխան, ծնվել է Լոնդոնում։ Սկզբնական շրջանում սովորել է Քեննինգ թաունում, որտեղ առաջին անգամ խաղացել է բեմի վրա։ Նրա հայրը ծնունդով Սիերա Լեոնեից է, իսկ մայրը՝ Գանայից։ Էլբան մեծացել է Իսթ Հեմում, և 1986 թվականին իր հորեղբոր հետ սկսել է զբաղվել դիջեյությամբ՝ հարսանեկան արարողությունների ժամանակ։ Այնուհետ սկսել է ինքնուրույն զբաղվել դիջեյությամբ՝ հանդես գալով գիշերային ակումբներում *DJ Big Driis* անվան ներքո։ 1989- 1990 թվականներին Իդրիսը աշխատել է Ֆորդի գործարանում Դագենհամում։

## Կարիերա
Իր կարիերայի սկզբին Իդրիս Էլբան նկարահանվել է հեռուստատեսությունում։ Իր առաջին դերը նա խաղացել է 1995 թվականին «Բժիշկ Էլինոր Բրոմվել» սերիալում՝ հանդես գալով միայն մեկ սերիայում։ Նա նաև նկարահանվել է «Վտանգավոր գոտի» հեռուստասերիալում։

2011 թվականին նկարահանվել է Քեննեթ Բրանայի Թոր ֆիլմում։ Իդրիս Էլբան խաղացել է Հեյմդալ անունով մարտիկի դերում։ Այդ տարի սկսվել է «Լյութեր» հեռուստասերիալի երկրորդ եթերաշրջանը, որտեղ մարմնավորած դերի համար ստացել է ոսկե գլոբուս մինիսերիալներում տղամարդու դերի համար։

2012 թվականին դերասանը նկարահանվել է «Ուրվական մրցարշավորդ 2» ֆիլմում։

## Ծանոթագրություններ

Կատեգորիա:20-րդ դարի անգլիացի տղամարդ դերասաններ
Կատեգորիա:21-րդ դարի անգլիացի տղամարդ դերասաններ
Կատեգորիա:NME Awards մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Անգլիացի դերասաններ
Կատեգորիա:Անգլիացի դիջեյներ
Կատեգորիա:Անգլիացի կինոպրոդյուսերներ
Կատեգորիա:Անգլիացի կոմպոզիտորներ
Կատեգորիա:Անգլիացի տղամարդ թատրոնի դերասաններ
Կատեգորիա:Անգլիացի տղամարդ կինոդերասաններ
Կատեգորիա:Անգլիացի տղամարդ հեռուստատեսային դերասաններ
Կատեգորիա:Բրիտանացի երաժիշտներ
Կատեգորիա:Բրիտանացի հեռուստատեսային դերասաններ
Կատեգորիա:Հեռուստատեսային դերասաններ
Կատեգորիա:Հեռուստատեսային պրոդյուսերներ
Ղարաբաղ ՖԱ (Աղդամ)

**Ղարաբաղ ֆուտբոլային ակումբ** (), ադրբեջանական ֆուտբոլային ակումբ, որը հիմնադրվել է 1951 թվականին։ Ադրբեջանի առաջնության չեմպիոն 1993, 2014, 2015 և 2016 թվականներին, Ադրբեջանի հնգակի գավաթակիր։

Պաշտոնապես ներկայացնում է Ակնա (Աղդամ) քաղաքը, որը 1993 թվականի հուլիսի 23-ից գտնվում է Լեռնային Ղարաբաղի Հանրապետության վերահսկողության տակ։ Արցախյան ազատամարտից առաջ ակումբը տնային խաղերն անցկացրել է Աղդամում։ Ներկայումս ակումբի տնային մարզադաշտը համարվում է Բաքվում գտնվող Թոֆիկ Բայրամովի անվան հանրապետական մարզադաշտը։

«Ղարաբաղն» առաջին ադրբեջանական ակումբն է, որը հասել է Չեմպիոնների Լիգայի խմբային փուլ։

## Նվաճումներ
* Ադրբեջանի չեմպիոն (12)՝ 1992/93, 2013/14, 2014/15, 2015/16, 2016/2017, 2017/2018, 2018/2019, 2019/2020, 2021/2022, 2022/23, 2023/24, 2024/25
* Ադրբեջանի արծաթե մեդալակիր (3)՝ 1993/94, 1996/97, 2012/13,
* Ադրբեջանի բրոնզե մեդալակիր (4)՝ 2001/02, 2003/04, 2009/10, 2010/11,
* Ադրբեջանի գավաթակիր (6)՝ 1993, 2005/06, 2008/09, 2014/15, 2015/16, 2017/18
* Ադրբեջանի գավաթի ֆինալիստ (3)՝ 1995/96, 1997/98, 1999/00։

## Մարզիչներ
* Աղասալամ Միրջավադով (1991—1996, 2000—2001),
* Բեյուկագա Ագաև (1997—98, 2000, 2006),
* Շահին Դենիսով (2003—04),
* Իգոր Պոնոմարյով (2004—05),
* Էլհան Աբդուլաև (2005),
* Ռասիմ Կարա (2007—08),
* Գուբան Գուրբանով (2008 — մինչև հիմա)։

## Ծանոթագրություններ

## Արտաքին հղումներ
* Պաշտոնական կայք
* Ակումբը ՈւԵՖԱ-ի պաշտոնական կայքում

Կատեգորիա:Ադրբեջանական ֆուտբոլային ակումբներ
Արի բաժանվենք

**Արի բաժանվենք** (), թուրքական հեռուստասերիալ, որը ցուցադրվել է թուրքական FOX հեռուստաընկերությամբ։ Սերիալի առաջին սերիան ցուցադրվել է 2016 թվականի հուլիսի 15-ին, իսկ վերջին սերիան՝ 2016 թվականի օգոստոսի 12-ին։ Սերիալը բաղկացած է հինգ սերիայից։ Ռեժիսորը Յուսուֆ Օմեր Սընավն է, իսկ պրոդյուսերը՝ Օսման Սընավը։ Գլխավոր դերերում հանդես են եկել Նիլայ Դուրուն, Արաս Այդընը, Գյուրգեն Օզը և Օսման Քարաքոչը։

## Դերերում

## Սերիաներ

## Ծանոթագրություններ

Կատեգորիա:Թուրքական հեռուստասերիալներ
Բրազիլիայի մայր տաճար

**Բրազիլիայի մայր տաճար** (), կաթոլիկ տաճար Բրազիլիայում։ Կառուցված է մոդեռնիստական ոճով հայտնի ճարտարապետ Օսկար Նիմեյերի նախագծով։

Տաճարը նախագծելիս Նիմեյերը ոգեշնչվել է Լիվերպուլի տաճարով։ Տաճարը կազմված է հիպերբոլոիդի տեսք ունեցող 16 սյուներից, որոնք երկինք ուղղված ձեռքեր են խորհրդանշում։ Սյուների մեջ եղած տարածությունը ծածկված է վիտրաժներով։ Ճարտարապետական յուրօրինակ լուծման շնորհիվ՝ տաճարի ներքին տարածությունը ողողված է լույսով։ Տեսողական ավելի լավ ազդեցության համար գլխավոր սրահ տանող գավիթը բավական երկար է և մութ։ Ըստ Նիմեյերի նախագծի այցելուները պետք է գետնի տակով անցնեն և մտնեն լույսով ողողված տաճարը։

Քանի որ Նիմեյերը աթեիստ է եղել, կաթոլիկ եկեղեցին երկար ժամանակ չի համաձայնել օծել տաճարը։ Սրահն ունի թույլ ակուստիկա, չկա օդափոխության համակարգ։ Քանի որ կառույցը գտնվում է արևոտ տեղանքում և գրեթե անպաշտպան է արևի ճառագայթներից, եկեղեցու ներսը շատ արագ է տաքանում։ Մայրաքաղաքի բոլոր գլխավոր կառույցներում նախատեսված վերանորոգման աշխատանքների շրջանակներում նախատեսված է վերացնել եկեղեցու այս թերությունները։

2013 թվականի հուլիսի 25–ին Երիտասարդության համաշխարհային օրվա առթիվ Հռոմի պապ Ֆրանցիսկոսը այցելել է տաճար և պատարագ է մատուցել։

800px|մինի|կենտրոն|Տաճարի ներսույթը


## Ծանոթագրություններ

## Տես նաև
* Բրազիլիա
* Օսկար Նիմեյեր

## Արտաքին հղումներ
* Պրիցկերի ճարտարապետական մրցանակի կայք

Կատեգորիա:Բրազիլիայի ճարտարապետություն